**ЗАПИСНИК**

**са16.седницеовлашћенихпредставникаучесникапреговоразазакључивањеКолективногуговораза „ИнфраструктуражелезницеСрбије“ а.д.**

**oдржанедана07.09.2020. годинесапочетком у 11,00 часова**

**у пословнојзгради, салабиблиотеке, Немањина 6**

**Седнициприсуствују:**

**Одборзапреговорепослодавца**

* НаташаЈовановић, председник,
* Јасмина Радојчић, замени председника,
* ВањаЈевтовић,члан
* Петар Ђорђевић, члан
* Милош Гаћеша, члан
* Драгана Тодоровић, члан
* Драган Златковић, члан
* Снежана Обрадовић, члан
* Зоран Миленковић, члан
* Зоран Масал, члан
* Александра Рајевић, члан

**Одборзапреговоререпрезентативнихсиндиката**

* Топлица Милутиновић,председник, Синдикатизвршнихслужби-српскихжелезница
* Миодраг Јовановић, заменик председника, Синдикатизвршнихслужби-српскихжелезница
* Бошко Јаредић, члан, СиндикатрадникажелезничкеинфраструктуреСрбије
* Перица Ђорђевић, члан, СиндикатрадникажелезничкеинфраструктуреСрбије
* Јелена Мајсторовић, члан, СиндикатрадникажелезничкеинфраструктуреСрбије
* Миленко Павловић, члан, СиндикатрадникажелезничкеинфраструктуреСрбије
* ЈасминкоПијетловић, члан, СиндикатжелезничараСрбије – Синдикатжелезничара „ИнфраструктуражелезницеСрбије “
* Драган Ћирић, члан, СиндикатжелезничараСрбије – Синдикатжелезничара „ИнфраструктуражелезницеСрбије “
* Бранко Филиповић, члан, СиндикатжелезничараСрбије – Синдикатжелезничара „ИнфраструктуражелезницеСрбије “
* Радомир Радусин, члан, СиндикатжелезничараСрбије – Синдикатжелезничара „ИнфраструктуражелезницеСрбије “
* Жарко Димић, члан, СавезсиндикатажелезничараСрбије
* Саша Јоцић, члан, СавезсиндикатажелезничараСрбије
* Радомир Поповић, члан, СавезсиндикатажелезничараСрбије
* Предраг Табаковић, члан, СЖСС „Независност“
* Срећко Милановић, члан, СЖСС „Независност“

**ОдборзапреговореОснивача**

* Мишела Николић, саветница потпредседнице Владе

Председник Одбора послодавца**, Наташа Јовановић** је отворила**16.седницу** Одбора за преговоре за закључивање Колективног уговора за Акционарско друштвозауправљањејавномжелезничкоминфраструктуром„Инфраструктура железнице Србије“, Београд.

Обавестила је присутне да је данас 45 дан преговарања. Достављен је текст Колективног уговора са усаглашеним члановима. Такође је обавестила присутне да је јутрос пре седнице Одбора за преговоре одржан припремни састанак представника репрезентативних синдиката и руководства „ИЖС“ а.д. на којем им је презентована симулација Прилога 1. Колективног уговора а који је урађен у складу са Методологијом. Сви су упознати и нико од присутних представника репрезентативних синдиката није имао примедбу. Уколико данас не будемо успели да завршимо све у духу усаглашавања морамо да се договоримо како ћемо даље да наставимо рад.

Изнела је и то да је колега Зоран Миленковић јутрос послао предлог члана Колективног уговора који је већ усаглашен на претходној седници преговора и то је урадио апсолутно мимо договора са Одбором за преговоре, као и да није имао апсолутно никакво овлашћење то да уради, тако да се предлог Зорана Миленковића занемарује и не узима у обзир. Опоменула је га да не предузима никакве активности без договора са Одбором за преговоре послодавца,

Поздравила је и представника Одбора за преговоре Оснивача Мишелу Николић и дала јој реч да се обрати присутнима.

**Мишела Николић** је поздравила присутне и изнела да ће се у току дана појавити неко од представника Министарства финансија.

**Наташа Јовановић** је предложила да се настави са читањем неусаглашеним члановима Колективног уговора.

**Члан 61. – Усаглашен**

**Наташа Јовановић** је изнела да је за овај члан достављен предлог Савеза синдиката железничара Србије и он је без номиналног износа цене радног сата. Поента је да се не уноси номинални износ већ то да се веже за минималну цену радног сата. Једина примедба је та да Социјално економски савет утврђује вредност радног часа минимилане цене радног сата једном годишње.

Предложила је да стручне службе уобличе текст достављеног предлога Савеза синдиката железничара Србије и замолила представнике Одбора за преговоре репрезентативних синдиката да се изјасне да ли су сагласни.

Одбор за преговоре репрезентативних синдиката су прихватили предлог, тако да је члан усаглашен.

**Члан 67. –Усаглашен**

**Наташа Јовановић** је изнела да су колеге које су радиле на изради Прилога 1. констатовале да долази до умањења процената увећања и замолила је Зорана Масала да објасни које је то умањење.

**Зоран Масал** је изнео да ће смањење бити тако да тамо где је било 23% зараде сада је 17% и где је било 18% смањено је на 13%. Став 3. члана 67. се брише јер је 2% увећања зараде уграђено у коефицијент посла.

**Миодраг Јовановић** је поставио питање шта се дешава са предлогом да се запосленима на пословима скретничара, надзорног скретничара, чувара путног прелаза увећа зарада за часове рада у висини од 18%?

**Бранко Филиповић** је против брисања става 3. члана 67. јер сматра да су тиме оштећени запослени у грађевинској делатности.

**Наташа Јовановић** је изнела да све што је могло да се уради а да то буде у реалним оквирима је урађено.

**Бранко Филиповић** је затражио да му се објасни на основу чега је тих 2% уграђено у коефицијент посла. Може само да верује на реч да је то урађено.

**Наташа Јовановић** је изнела да је све урађено на основу примене Методологије.

**Зоран Масал** је изнео да су увећања од 0,15 и 2% уграђени у коефицијенте, јер би у супротном имали одређена одступања.

**Наташа Јовановић** је изнела да су јутрос представници репрезентативних синдиката били на састанку и не разуме шта није јасно, јер на састанку нико није имао примедбе.

**Јасминко Пијетловић** је изнео да је тачно да су били на састанку, али постоји сумња за неке послове и сматра да није испоштован договор. Такође није им достављен предлог Нацрта прилога 1.

**Милош Гаћеша**је изнео да ће у току дана бити достављени бруто обрачуни по радним местима.

**Драган Златковић** је изнео да је 0,15 за пружне раднике ушло у коефицијент, али да ових 2% увеђања није уграђено у коефицијент. Сматра да није коректно да се диспечерима увећава зарада за часове рада у висини од 17% док се брише део који се односи на гражевинску делатност. Сматра да једна пружна деоница има већу територију коју покрива од диспечера.

**Топлица Милутиновић** сматра некоректним примедбу Драгана Златковића и његовом односу према запсоленима који раде на телекоманди.

**Наташа Јовановић** је изнела да не разуме где је проблем. Сви су учествовали у изради Методологије и бодовању радних места и нико до сада није спорио било шта што је сада речено. Овде нико није ништа покушао да сакрије од негог и то треба да буде јасно свима.

**Перица Ђорђевић** је изнео да за причу око Методологије једиу одговорност сноси министарство. А што се тиче ове приче око СП и ЗОП-а искључива одговорност је на директорима сектора. Били су дужни да проблем реше кроз систематизацију послова на то нису урадили и сада хоће то да реше и крију се иза синдиката. Имали смо задатак да се примени методологија и да се никоме не смањи зарада и ником није ни смањења. Сви директори су ћутали и поновио да се крију иза синдиката да ће то они да реше јер они не могу.

**Драган Златковић** је изнео да је његово питање било везано за коефицијент.

**Драган Ћирић** је изнео да на основу овог што је чуо једино може да закључи да увећање из става 3. члана 67. није ушло у коефицијент. Морамо да сагледамо проблем и решимо га.

Зоран Масал је изнео да оно што је било полазиште то је Методологија и у томе су учествовали и представници синдиката. Свако радно место је бодовано по Методолигији. Јутрос је одржан састанак на коме су присуствовали и представници синдиката. Не можете да очекујете да ће се разговарати и састајати са сваким појединачно. Представници синдиката који су присуствовали састанку су били дужни да известе своје чланове о свему шта је изнето на састанку. У току дана доставиће се коначна симулација.

**Бранко Филиповић** је изнео да није у питању једно радно место. На састанку није био присутан представник грађевинске делатности и сматра да су доведини пред свршен чин.

**Наташа Јовановић** је изнела да није тачно да је неко доведен пред свршен чин и не прихвата примедбу Бранка Филиповића. Сво време представници синдиката учествују у раду и није коректна примедба. Наравно да не могу сви бити задовољни, али да је неко неког преварио и довео пред свршен чин не прихвата.

**Бранко Филиповић** је изнео да није имао намеру да неког увреди, али да има право да изнесе своје мишљење.

**Зоран Масал** је изнео да никоме неће бити умањени задаци. Колективни уговор је отказан у целости. Прилог 1. је био лош, проблематичан и сада се трудимо да све доведемо у ред и зато је битна примена Методологије за израду прилога 1.

**Бранко Филиповић** је подсетио Зорана Масала да је он лично на састанку који је одржан у марту месецу 2020. године код радована Глибетића и тада имао примедбе како се третирају запослени у грађевинској делатности. Сада је још горе и жели да види како су бодовани пружни радници.

**Зоран Масал**је изнео да су директори били дужни да информишу запослене. Желели смо да уђемо у законске оквире и да се спрече тужбе запослених.

**Јасминко Пијетловић** је изнео да је овде битна само једна чињеница а то да се сумња у вези става 3. члана 67. да су 2% уграђени у коефицијент. Није достављен обрачун тако да не можемо да се уверимо да је то заиста урађено.

**Жарко Димић** је изнео да се не сматра да члан 67. није усаглашен већ отворен и да че се изјаснити након увида у достављену симулацију обрачуна.

**Члан 68. – Усаглашен**

**Наташа Јовановић** је изнела да предлог репрезентаивних синдиката није јасно дефисан. Свако повећање ће утицати на повећање масе за зараде. Замолила је представнике синдиката да се изјасне да ли одустају од свог предлога, јер је предлог неприхватљив за послодавца.

**Перица Ђорђевић** је предложио паузу да се синдикати договоре око ова два члана и након паузе изјасне.

**Наташа Јовановић** је прихватила предлог и дала паузу од 30 минута.

**Топлица Милутиновић**je изнео да је Одбор репрезентативних синдиката донео одлуку да се **прихвата предлог послодавца за члан 67. и члан 68.**

**Члан 72. – Усаглашен**

**Члан 87. – Усаглашен**

**Члан 94. – Усаглашен**

**Члан 95. – Усаглашен**

**Члан 105. – Усаглашен**

**Члан 111. – 120. – Усаглашени**

**Члан 127. – Усаглашен**

**Жарко Димић** је изнео да му лично смета став послодавца да не жели да прихвати ниједан предлог синдиката. Само слуша како нема финансијских средстава. Оно што је већи проблем је то да се представници запослених изопште из било какве комуникације са послодавцем. Има утисак да синдикати само фигурирају што није добар приступ ни за једну ни за другу страну.

**Перица Ђорђевић** је изнео да послодавац гаси синдикате. Синдикати немају услова односно финансијска средства да сервисирају поребе својих чланова. Нико више не жели да се бави синдикалним радом јер за то не постоје основни услови.

**Наташа Јовановић** је изнела да би направила дигресију на излагање Жарка Димића а то је да не разуме како је у петак пословодство похваљено од стране синдиката а данас се критикује.

Такође је изнела да је за послодавца прихватљив предлог синдиката у вези става 1. и става 2. члана 127. док за предлог за став 3. је неприхватљив јер није у складу са законом и не зна како би оправдала исплату нечега што није у складу са законом.

**Жарко Димић** је изнео да тражи да железничари имају исти третман као синдикати у другим јавним предузећима.

**Бошко Јаредић** је изнео да он лично није мотивисан да се бави синдикалним радом јер је само на губитку.

**Наташа Јовановић** је констатовала да се прихвата предлог синдиката у ставу 1. и ставу 2. члана 127., док је предлог за став 3. овог члана неприхватљив јер није у складу са законом.

Члан 127. је усаглашен.

**Члан 133. - Усаглашен**

**Наташа Јовановић** је изнела да је предлог синдиката неприхватљив односно да послодавац обезбеђује део средстава на основу програма пословања у висини 0,5%. Предлаже да члан 133. гласи као до сада односно да послодавац обезбеђује део средстава на основу програма пословања у висини 0,3%.

**Жарко Димић** је замолио да му се да податак колики је износ финансијских средстава потребан за део средстава у висини од 0,5%.

**Петар Ђорђевић** је изнео да је за овај проценат потребно 10 милиона динара на годишњем нивоу.

**Наташа Јовановић** је изнела да подсећа представнике синдиката да је на овај члан примедбу имало и Министарство за рад, запошљавање, борачка и социјална питања, односно да је дало прелог да се овај члан брише.

**Жарко Димић** је изнео како је могуће да се прихвати у ЕПС-у а код нас не? Још само да нам ставе жуте траке и да нас обележе. Све што синдикат не може или није у складу са законом.

**Топлица Милутиновић** је изнео да се прихвата предлог послодавца за члан 133.

**Наташа Јовановић** је констатовала да је члан 133. усаглашен.

**Члан 147. – Усаглашен**

**Наташа Јовановић** је изнела да је овај члан усаглашен на претходној седници и изнела да су стручне службе усагласиле текст овог члана, тако да гласи:

**„Члан 147.**

Учесници у закључивањуКолективногуговораобразујуЗаједничкукомисијузапраћењеприменеодредабаКолективногуговора (у даљемтексту: Заједничкакомисија).

Заједничкукомисијуизстава 1. овогчланачинепо4(четири)представникасвакогрепрезентативногсиндиката, 4 (четири)представникапослодавца и4 (четири)представникаОснивача.

Обавезујусеучесници у закључивањуовогКолективногуговорадаЗаједничкукомисијуизстава 1. овогчланаобразују у рокуод 30 данаодданаступањанаснагуКолективногуговора.

Пословником о радууређујесеначинрадаЗаједничкекомисије“.

**Члан 153. – Усаглашен**

**Наташа Јовановић** је изнела да је члан усаглашен и да је само отворен у делу ода када ће се примењивати.

**Мишела Николић** је изнела да се не може изјаснити јер Оснивачу није достављен предлог обрачуна по Прилогу 1. и да се не може изјаснити без осталих представника Одбора за преговоре Оснивача.

**Жарко Димић** је изнео да су преговори трајали 45 дана и да ће се данас констатовати да је Нацрт Колективног уговора усаглашен од стране послодавца и репрезентативних синдиката. Оснивач је имао шансу да буде на преговорима и да изнесе своје мишљење. Оно што је потребно је да се констатује да су послодавац и репрезентативни синдикати постигли договор и да смо покушали да начинимо нови Колективни уговор који је у складу са законом. Не можемо утицати на министарства, али ће синдикати бранити Нацрт Колективног уговора свим снагама.

**Мишела Николић** је изнела да се констатује да су послодавац и репрезентативни синдикати постигли договор и да се предлог достави ресорном министарству на даљу надлежност.

**Топлица Милутиновић** је поставио питање да ли се чланови Одбора за преговоре репрезентативних синдиката од сутра враћају на рад?

**Наташа Јовановић** је изнела да уколико се данас констатује да су преговори завршени сви чланови Одбора се враћају на рад. Замолила је председника Одбора за преговоре да се изјасни да ли су преговори завршени или не. Нема спорних ствари сви чланови су усаглашени. Не постоји могућност да се потпише Споразум о наставку преговора, јер нема спорних ствари. У наредних неколико дана радиће се на техничкој редакцији текста Колективног уговора и Прилога 1.

**Јасмина Радојчић** је изнела да се данас може констатовати да су три стране преговарале и да су данас закључени преговори. Нацрт Колективног уговора и Прилог 1. иде као предлог Влади која ће након давања сагласности овластити представника који ће исти потписати у име Оснивача.

Уколико се констатује да се нисмо усагласили можемо у доброј вери наставити преговоре потписивањем Споразума.

**Перица Ђорђевић** је поставио питање шта се дешава уколико будемо чекали шест месеци на мишљење министарства?

**Жарко Димић** није спреман за потписивање Споразума о наставку преговора. . Не жели да му сутра неко спочитава да је нешто незаконито рађено. А што се тиче министарства синдикат ће бранити предлог новог Колективног уговора. Оно што треба Оснивач да схвати је то да ниже од овога не можемо да идемо.

**Бранко Филиповић** је изнео да није сагласан са предлогом Прилога 1. јер није задовољан како се односило према запосленима у грађевинској делатности и да жели да то уђе у записник.

**Перица Ђорђевић** је изнео да су се синдикат и послодавац усагласили и да се чека мишљење трече стране и да се за то време док се не достави мишљење министарства одбори не распуштају.

**Наташа Јовановић** је замолила да се председник Одбора за преговоре репрезентативних синдиката изјасни да ли су преговори закључени или не.

**Жарко Димић** је изнео да су за Савез синдиката железничара Србије преговори завршени у закону предвиђеном року. Усаглашен текст и Прилог 1. ће бити достављен министарству.

**Јасминко Пијетловић** је поставио питање да ли су преговори закључени уколико се све три старне нису усагласиле.

**Мишела Николић**је изнела да данашњи обрачун није достављен Оснивачу. Након достављеног предлога поглеаће се колико је повећање и које су могућности да се исто прихвати. Оснивач неће распуштати Одбор из разлога што ће радити све неопходне анализе достављеног предлога.

**Жарко Димић** је поставио питање Мишели Николић ко даје сагласност на предлог достављеног Колективног уговора.

**Мишела Николић** је рекла да коначну одлуку доноси ВРС.

**Наташа Јовановић је констатовала да су се послодавац и репрезентативни синдикати у начелу усагласили са текстуалним делом Колективног уговора и да су тиме завршени преговори за закључивање Колективног Уговора за „Инфраструктура железнице Србије“ а.д., обзиром да је истекао рок од 45 дана.**

Обзиром да Прилог 1. није израђен у потпуности договорено је да у наредним данима послодавац изврши техничку редакцију Прилога 1. и да исти достави репрезентативним синдикатима на упознавање. Тек када читав материјал буде комплетиран биће достављен ресорном министарству на даљу надлежност.

Од четири репрезентативна синдиката Синдикат извршних служби-српских железница се изјаснио да је за потписивање Споразума о наставку преговора,док су се остала три репрезентативна синдиката изјаснили да желе да се преговори окончају уз прихватање предлога да се текстуални део Колективног Уговора и Прилог 1. достави на даљу надлежност након добијања сагласности репрезентативних синдиката на израђени предлог Прилога 1.

Седница је заврешна у 18,50 часова

**ЗАПИСНИК ВОДИЛА**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Александра Рајевић**

**ЗА ОДБОР ЗА ПРЕГОВОРЕ**

**ПОСЛОДАВЦА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЗА ОДБОР ЗА ПРЕГОВОРЕ**

**РЕПРЕЗЕНТАТИВНИХ СИНДИКАТА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЗА ОДБОР ЗА ПРЕГОВОРЕ**

**ОСНИВАЧА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**